02015L0652 — LV — 24.12.2018 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:





Labota ar:









▼B

PADOMES DIREKTĪVA (ES) 2015/652

(2015. gada 20. aprīlis),

ar ko nosaka aprēķina metodes un ziņošanas prasības, ievērojot Eiropas Parlamenta un Padomes Direktīvu 98/70/EK, attiecībā uz benzīna un dīzeļdegvielu kvalitāti







1. pants

Priekšmets un darbības joma

1. Ar šo direktīvu paredz noteikumus aprēķina metodēm un ziņošanas prasībām saskaņā ar Direktīvu 98/70/EK.

2. Šo direktīvu piemēro degvielām, ar ko darbina autotransportlīdzekļus un neautoceļu tehniku (tostarp iekšzemes ūdensceļu kuģus, kad tie nekuģo jūrā), lauksaimniecības un mežsaimniecības traktorus, kā arī atpūtas kuģus, kad tie nekuģo jūrā, un elektroenerģijai, ko izmanto autotransportlīdzekļos.

2. pants

Definīcijas

Šajā direktīvā papildus definīcijām, kas jau ir ietvertas Direktīvā 98/70/EK, ir spēkā šādas definīcijas:

1) “augšposma emisijas” ir visas siltumnīcefekta gāzu emisijas, kas rodas pirms jēlmateriāla nokļūšanas rafinēšanas rūpnīcā vai pārstrādes rūpnīcā, kur ražo I pielikumā minēto degvielu;

2) “dabīgais bitumens” ir jebkurš rafinēšanas rūpnīcas jēlmateriāla avots:

a) kura Amerikas Naftas institūta (API) blīvums nepārsniedz 10 grādus, jēlmateriālam atrodoties iegulā ekstrakcijas vietā, saskaņā ar Amerikas Testēšanas un materiālu biedrības (ASTM) ( 1 ) testēšanas metodi D287;

b) kura vidējā viskozitāte gadā pie iegulas temperatūras ir lielāka par vērtību, kas aprēķināta pēc šāda vienādojuma: viskozitāte (centipuazos) = 518,98e – 0,038T, kur T ir temperatūra Celsija grādos;

c) kurš atbilst Padomes Regulā (EEK) Nr. 2658/87 ( 2 ) ar kombinētās nomenklatūras (KN) kodu 2714 klasificēto darvas smilšu definīcijai; un

d) ja jēlmateriāla avota mobilizāciju panāk ar kalnrūpniecības metodēm vai gravitācijas drenāžu, ieguves palielināšanai izmantojot termisko paņēmienu, kam nepieciešamo siltumenerģiju galvenokārt iegūst no citiem avotiem, nevis paša izejvielas avota;

3) “degslāneklis” ir jebkurš rafinēšanas rūpnīcas jēlmateriāla avots, kas atrodas iežu iegulā, satur cieto kerogēnu un atbilst Regulā (EEK) Nr. 2658/87 ar KN kodu 2714 klasificētā degslānekļa definīcijai. Jēlmateriāla avota mobilizāciju panāk ar kalnrūpniecības metodēm vai gravitācijas drenāžu, ieguves palielināšanai izmantojot termisko paņēmienu;

4) “degvielas pamatstandarts” ir degvielas pamatstandarts, kura pamatā ir aprites cikla siltumnīcefekta gāzu emisijas uz enerģijas vienību no fosilajām degvielām 2010. gadā;

5) “tradicionālā jēlnafta” ir jebkurš ir rafinēšanas rūpnīcas izejvielas avots, kura API blīvums pārsniedz 10 grādus, jēlnaftai atrodoties iegulā izcelsmes vietā, ja tas mērīts saskaņā ar ASTM testēšanas metodi D287, un kurš nav klasificējams ar Regulā (EEK) Nr. 2658/87 noteikto KN kodu 2714 .

3. pants

Metode tādu piegādāto degvielu un enerģijas siltumnīcefekta gāzu intensitātes aprēķināšanai, kuras nav biodegvielas, un piegādātāju ziņojumu sagatavošanai

1. Piemērojot Direktīvas 98/70/EK 7.a panta 2. punktu, dalībvalstis nodrošina, ka piegādātāji nosaka piegādāto degvielu siltumnīcefekta gāzu intensitāti, izmantojot šīs direktīvas I pielikumā izklāstīto aprēķinu metodi.

2. Piemērojot Direktīvas 98/70/EK 7.a panta 1. punkta otro daļu un 2. punktu, dalībvalstis pieprasa, lai piegādātāji ziņotu datus, izmantojot šīs direktīvas I pielikumā noteiktās definīcijas un aprēķinu metodi. Datus ziņo katru gadu, izmantojot šīs direktīvas IV pielikumā sniegto veidni.

3. Piemērojot Direktīvas 98/70/EK 7.a panta 4. punktu, visas dalībvalstis nodrošina to, ka piegādātāju grupa, kas izvēlas tikt uzskatīta par vienu piegādātāju, konkrētajā dalībvalstī izpilda 7.a panta 2. punktā noteikto pienākumu.

4. Piegādātājiem, kuri ir MVU, dalībvalstis piemēro šīs direktīvas I pielikumā noteikto vienkāršoto metodi.

4. pants

Degvielas pamatstandarta un siltumnīcefekta gāzu intensitātes samazinājuma aprēķināšana

Lai pārliecinātos, ka piegādātāji pilda tiem Direktīvas 98/70/EK 7.a panta 2. punktā noteikto pienākumu, dalībvalstis nosaka piegādātājiem prasību panāktos degvielas un elektroenerģijas aprites cikla siltumnīcefekta gāzu emisiju samazinājumus salīdzināt ar degvielas pamatstandartu, kas noteikts šīs direktīvas II pielikumā.

5. pants

Dalībvalstu ziņojumi

▼M1

1. Katru gadu līdz 31. decembrim dalībvalstis iesniedz Komisijai datus par iepriekšējo kalendāro gadu saistībā ar atbilstību Direktīvas 98/70/EK 7.a panta prasībām, kā noteikts šīs direktīvas III pielikumā.

▼B

2. Dalībvalstis šīs direktīvas III pielikumā noteiktos datus iesniedz, izmantojot Eiropas Vides aģentūras ReportNet rīkus, kas nodrošināti saskaņā ar Eiropas Parlamenta un Padomes Regulu (EK) Nr. 401/2009 ( 3 ). Dalībvalstis datus elektroniski nosūta uz Eiropas Vides aģentūras pārvaldīto centrālo datu repozitoriju.

3. Datus sniedz katru gadu, izmantojot šīs direktīvas IV pielikumā paredzēto veidni. Dalībvalstis Komisijai paziņo nosūtīšanas dienu un tās kompetentās iestādes kontaktpersonas vārdu, kura atbild par datu verificēšanu un ziņošanu Komisijai.

6. pants

Sankcijas

Dalībvalstis pieņem noteikumus par sankcijām, ko piemēro par to valsts noteikumu pārkāpumiem, kuri pieņemti saskaņā ar šo direktīvu, un veic visus vajadzīgos pasākumus minēto noteikumu īstenošanas nodrošināšanai. Paredzētajām sankcijām jābūt iedarbīgām, samērīgām un atturošām. Dalībvalstis minētos noteikumus paziņo Komisijai ne vēlāk kā 2017. gada 21. aprīlī un nekavējoties Komisiju informē par visiem turpmāk veiktiem grozījumiem, kas tos ietekmē.

7. pants

Transponēšana

1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2017. gada 21. aprīlim. Dalībvalstis par to tūlīt informē Komisiju.

2. Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarāma šāda atsauce.

3. Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

8. pants

Stāšanās spēkā

Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

9. pants

Adresāti

Šī direktīva ir adresēta dalībvalstīm.









I PIELIKUMS

METODE, PĒC KURAS PIEGĀDĀTĀJI APRĒĶINA UN ZIŅO DEGVIELU UN ENERĢIJAS APRITES CIKLA SILTUMNĪCEFEKTA GĀZU INTENSITĀTI

1. daļa

Piegādātāja degvielu un enerģijas siltumnīcefekta gāzu intensitātes aprēķināšana

Degvielu un enerģijas siltumnīcefekta gāzu intensitāti izsaka kā oglekļa dioksīda ekvivalentu gramos uz vienu megadžoulu degvielas (g CO2 ekv./MJ).

1. Siltumnīcefekta gāzes, ko ņem vērā degvielu siltumnīcefekta gāzu intensitātes aprēķināšanā, ir oglekļa dioksīds (CO2), dislāpekļa oksīds (N2O) un metāns (CH4). Aprēķinot CO2 ekvivalenci, minēto gāzu emisijas izsaka kā CO2 ekvivalenta emisijas šādi:







CO2: 1; CH4: 25; N2O: 298.

2. Emisijas no fosilo degvielu ekstrakcijā, ražošanā, rafinēšanā un patēriņā izmantotās tehnikas un aprīkojuma ražošanas siltumnīcefekta gāzu aprēķinā neņem vērā.

3. Piegādātāja siltumnīcefekta gāzu intensitāti no visu piegādāto degvielu un enerģijas aprites cikla siltumnīcefekta gāzu emisijām aprēķina, izmantojot šādu formulu:

kur:

a) “#” ir piegādātājs (identificēts subjekts, kas ir akcīzes nodokļa maksātājs), identificēts ar identifikācijas numuru, kas Komisijas Regulā (EK) Nr. 684/2009 ( 4 ) definēts kā komersanta akcīzes identifikācijas numurs (akcīzes nodokļa datu apmaiņas sistēmas (SEED) reģistrācijas numurs vai pievienotās vērtības nodokļa (PVN) identifikācijas numurs minētās regulas I pielikuma 1. tabulas 5. punkta a) apakšpunktā piegādes tipa kodiem 1 līdz 5 un 8), un šī persona ir arī tā, kura bija atbildīga par akcīzes nodokļa maksāšanu saskaņā ar Padomes Direktīvas 2008/118/EK ( 5 ) 8. pantu brīdī, kad akcīzes nodoklis kļuva uzliekams saskaņā ar Direktīvas 2008/118/EK 7. panta 2. punktu. Ja šis identifikācijas numurs nav pieejams, dalībvalstis nodrošina, ka saskaņā ar valsts akcīzes nodokļa ziņošanas shēmu tiek izveidots līdzvērtīgs identifikācijas līdzeklis;

b) “x” ir degvielas un enerģijas veidi, kas ietilpst šīs direktīvas darbības jomā, kā norādīts Regulas (EK) Nr. 684/2009 I pielikuma 1. tabulas 17. punkta c) apakšpunktā. Ja šie dati nav pieejami, dalībvalstis savāc ekvivalentus datus saskaņā ar valstī izveidotu akcīzes nodokļa ziņošanas shēmu;

c) “MJx” ir piegādātās enerģijas kopējais daudzums, pārrēķināts no degvielas “x” paziņotajiem daudzumiem un izteikts megadžoulos. To aprēķina šādi:

i) Katra degvielas veida katras degvielas daudzums

To aprēķina pēc datiem, kas ziņoti saskaņā ar Regulas (EK) Nr. 684/2009 I pielikuma 1. tabulas 17. punkta d), f) un o) apakšpunktu. Biodegvielas daudzumus pārrēķina to enerģijas saturā, kas izteikts kā zemākā siltumspēja, saskaņā Direktīvas 2009/28/EK III pielikumā noteiktajām enerģijas blīvuma vērtībām. Nebioloģiskas izcelsmes degvielu daudzumus pārrēķina to enerģijas saturā, kas izteikts kā zemākā siltumspēja, saskaņā ar Apvienotā izpētes centra EUCAR-CONCAWE (JEC) ( 6 ) 2013. gada jūlija ziņojuma (4. versija) Well-to-Tank ( 7 ) 1. pielikumā noteiktajām enerģijas blīvuma vērtībām.

ii) Vienlaicīga fosilo degvielu un biodegvielu līdzpārstrāde

Pārstrāde ietver jebkādas tādas modifikācijas piegādātās degvielas vai enerģijas aprites ciklā, kas rada izmaiņas produkta molekulārajā struktūrā. Par šādu pārstrādi nav uzskatāma denaturanta pievienošana. Kopā ar nebioloģiskas izcelsmes degvielām līdzpārstrādāto biodegvielu daudzums atspoguļo biodegvielas pēcpārstrādes stāvokli. Līdzpārstrādātās biodegvielas daudzumu nosaka saskaņā ar līdzpārstrādes procesa energobilanci un efektivitāti, kā noteikts Direktīvas 98/70/EK IV pielikuma C daļas 17. punktā.

Ja ar fosilajām degvielām tiek sajauktas vairākas biodegvielas, piegādātāji aprēķinos ņem vērā un dalībvalstīm ziņo katras biodegvielas daudzumu un veidu.

Piegādātās biodegvielas daudzumu, kas neatbilst Direktīvas 98/70/EK 7.b panta 1. punktā minētajiem ilgtspējības kritērijiem, ieskaita kā fosilo degvielu.

Benzīna–etanola maisījuma E85 daudzumu Eiropas Parlamenta un Padomes Regulas (EK) Nr. 443/2009 ( 8 ) 6. panta izpildei aprēķina kā atsevišķu degvielu.

Ja dati par daudzumiem netiek vākti, ievērojot Regulu (EK) Nr. 684/2009, dalībvalstis savāc ekvivalentus datus saskaņā ar valstī izveidotu akcīzes nodokļa ziņošanas shēmu.

iii) Patērētais elektroenerģijas daudzums

Tas ir autotransportlīdzekļos vai motociklos patērētais elektroenerģijas daudzums, ja piegādātājs šo enerģijas daudzumu paziņo katras dalībvalsts attiecīgajai iestādei saskaņā ar šādu formulu:

patērētā elektroenerģija = nobrauktais attālums (km) × elektroenerģijas patēriņa efektivitāte (MJ/km);

d) Augšposma emisiju samazinājums (AES)

AES ir piegādātāja deklarētais siltumnīcefekta gāzu augšposma emisiju samazinājums, izteikts g CO2 ekv., ja tas ir kvantificēts un ziņots saskaņā ar šādām prasībām:

i) Atbilstība prasībām

AES piemēro tikai benzīna, dīzeļdegvielas, CNG vai LPG standartvērtību daļai, kas attiecas uz vidējām augšposma emisijām.

Jebkurā valstī radušos AES var ieskaitīt kā siltumnīcefekta gāzu emisiju samazinājumus attiecībā uz jebkura piegādātāja piegādātām degvielām no jebkādiem izejvielu avotiem.

AES ieskaita tikai tad, ja tie ir saistīti ar projektiem, kas sākti pēc 2011. gada 1. janvāra.

Nav jāpierāda, ka AES nebūtu radušies bez Direktīvas 98/70/EK 7.a pantā noteiktajām ziņošanas prasībām.

ii) Aprēķini

Ar naftas un gāzes ražošanu saistīto AES aprēķina un validē saskaņā ar principiem un standartiem, kas noteikti starptautiskajos standartos, konkrētāk, ISO 14064, ISO 14065 un ISO 14066.

AES un pamatstandarta emisijas monitorē, ziņo un verificē saskaņā ar ISO 14064 un nodrošinot rezultātus, kas ir tikpat uzticami kā tie, ko iegūst saskaņā ar Komisijas Regulu (ES) Nr. 600/2012 ( 9 ) un Komisijas Regulu (ES) Nr. 601/2012 ( 10 ). AES aprēķināšanas metožu verifikācija jāveic saskaņā ar ISO 14064-3, un verificētājai organizācijai jābūt akreditētai saskaņā ar ISO 14065;

e) “SEGix” ir degviela vai enerģijas “x” siltumnīcefekta gāzu intensitāte, izteikta g CO2 ekv./MJ. Piegādātāji katras degvielas vai enerģijas siltumnīcefekta gāzu intensitāti aprēķina šādi:

i) Nebioloģiskas izcelsmes degvielu siltumnīcefekta gāzu intensitāte ir katra degvielas veida “aprites cikla svērtā siltumnīcefekta gāzu intensitāte uz vienību”, kas norādīta šā pielikuma 2. daļas 5. punktā iekļautās tabulas pēdējā ailē.

ii) Elektroenerģiju aprēķina saskaņā ar 2. daļas 6. punktu.

iii) Biodegvielu siltumnīcefekta gāzu intensitāte

To biodegvielu siltumnīcefekta gāzu intensitāti, kuras atbilst Direktīvas 98/70/EK 7.b panta 1. punktā minētajiem ilgtspējības kritērijiem, aprēķina saskaņā ar minētās direktīvas 7.d pantu. Ja dati par biodegvielu aprites cikla siltumnīcefekta gāzu emisijām iegūti saskaņā ar nolīgumu vai shēmu, par kuru saskaņā ar Direktīvas 98/70/EK 7.c panta 4. punktu pieņemts lēmums, kas attiecas uz minētās direktīvas 7.b panta 2. punktu, šie dati jāizmanto arī biodegvielu siltumnīcefekta gāzu intensitātes noteikšanai saskaņā ar minētās direktīvas 7.b panta 1. punktu. To biodegvielu siltumnīcefekta gāzu intensitāte, kuras neatbilst Direktīvas 98/70/EK 7.b panta 1. punktā minētajiem ilgtspējības kritērijiem, ir vienāda ar to attiecīgo fosilo degvielu siltumnīcefekta gāzu intensitāti, kuras iegūst no tradicionālās jēlnaftas vai gāzes.

iv) Nebioloģiskas izcelsmes degvielu un biodegvielu vienlaicīga līdzpārstrāde

Kopā ar fosilajām degvielām līdzpārstrādāto biodegvielu siltumnīcefekta gāzu intensitāte atspoguļo biodegvielas pēcpārstrādes stāvokli;

f) “KK” ir korekcijas koeficienti, ar kuriem rādītājus pielāgo spēka piedziņas bloka efektivitātei:







Galvenā pārveides tehnoloģija Efektivitātes koeficients Iekšdedzes dzinējs 1 Elektriskais spēka piedziņas bloks ar akumulatoru 0,4 Elektriskais spēka piedziņas bloks ar ūdeņraža elementu 0,4

2. daļa

Piegādātāju ziņojumi par degvielām, kas nav biodegvielas

1. Fosilo degvielu AES

Lai AES būtu prasībatbilstīgi, piemērojot ziņošanas un aprēķinu metodi, piegādātāji dalībvalstu nozīmētajai iestādei paziņo šādu informāciju:

a) projekta sākuma datums, kam jābūt vēlākam par 2011. gada 1. janvāri;

b) ikgadējie emisiju samazinājumi g CO2 ekv.;

c) laikposms, kurā radās deklarētie samazinājumi;

d) emisiju avotam vistuvākā projekta atrašanās vieta, kas norādīta platuma un garuma koordinātās grādos līdz ceturtajai zīmei aiz komata;

e) pamatstandarta gada emisijas pirms emisiju samazināšanas pasākumu ieviešanas un gada emisijas pēc emisiju samazināšanas pasākumu ieviešanas, izteiktas g CO2 ekv. uz MJ iegūtās izejvielas;

f) atkārtoti neizmantojams sertifikāta numurs, ar kuru unikāli identificēta shēma un deklarētie siltumnīcefekta gāzu samazinājumi;

g) atkārtoti neizmantojams numurs, ar kuru unikāli identificēta aprēķinu metode un ar to saistītā shēma.

▼M1 —————

▼B

5. Vidējā aprites cikla siltumnīcefekta gāzu intensitātes standartvērtības degvielām, kas nav biodegvielas, un elektroenerģijai







Jēlmateriāla avots un process Tirgū laistās degvielas veids Aprites cikla SEG intensitāte (g CO2 ekv./MJ) Svērtā aprites cikla SEG intensitāte (g CO2 ekv./MJ) Tradicionālā jēlnafta Benzīns 93,2 93,3 No dabasgāzes sintezēta šķidrā degviela 94,3 No oglēm iegūta šķidrā degviela 172 Dabīgais bitumens 107 Degslāneklis 131,3 Tradicionālā jēlnafta Dīzeļdegviela vai gāzeļļa 95 95,1 No dabasgāzes sintezēta šķidrā degviela 94,3 No oglēm iegūta šķidrā degviela 172 Dabīgais bitumens 108,5 Degslāneklis 133,7 Visi fosilie avoti Sašķidrināta naftas gāze dzirksteļaizdedzes motorā 73,6 73,6 Dabasgāze, ES kombinācija Saspiesta dabasgāze dzirksteļaizdedzes motorā 69,3 69,3 Dabasgāze, ES kombinācija Sašķidrināta dabasgāze dzirksteļaizdedzes motorā 74,5 74,5 Sabatjē reakcija, izmantojot ūdeņradi, kas iegūts nebioloģisku atjaunojamu energoresursu enerģijas elektrolīzē Saspiests sintētiskais metāns dzirksteļaizdedzes motorā 3,3 3,3 Dabasgāze, tvaika riformings Saspiests ūdeņradis ūdeņraža elementā 104,3 104,3 Elektrolīze, kurai enerģiju nodrošina tikai no nebioloģiskiem atjaunojamiem energoresursiem Saspiests ūdeņradis ūdeņraža elementā 9,1 9,1 Ogles Saspiests ūdeņradis ūdeņraža elementā 234,4 234,4 Ogles ar procesā emitētā oglekļa uztveršanu un uzglabāšanu Saspiests ūdeņradis ūdeņraža elementā 52,7 52,7 No fosilajām izejvielām iegūtas plastmasas atkritumi Benzīns, dīzeļdegviela vai gāzeļļa 86 86

6. Elektroenerģija

Attiecībā uz ziņošanu, kas jāveic elektroenerģijas piegādātājiem, kuri piegādā enerģiju, ko patērē elektrotransportlīdzekļi un elektromotocikli, dalībvalstīm būtu jāaprēķina aprites cikla valsts vidējās standartvērtības saskaņā ar attiecīgajiem starptautiskajiem standartiem.

Alternatīvi dalībvalstis var atļaut saviem piegādātājiem noteikt elektroenerģijas siltumnīcefekta gāzu intensitātes vērtības (g CO2 ekv./MJ) pēc datiem, ko dalībvalstis ziņojušas saskaņā ar:

a) Eiropas Parlamenta un Padomes Regulu (EK) Nr. 1099/2008 ( 11 ),

b) Eiropas Parlamenta un Padomes Regulu (ES) Nr. 525/2013 ( 12 ); vai

c) Komisijas Deleģēto regulu (ES) Nr. 666/2014 ( 13 ).

▼M1 —————

▼B









II PIELIKUMS

FOSILO DEGVIELU PAMATSTANDARTA APRĒĶINĀŠANA

Aprēķinu metode

a) Pamatstandartu, izmantojot fosilo degvielu – benzīna, dīzeļdegvielas, gāzeļļas, LPG un CNG – vidējo patēriņu Savienībā, aprēķina šādi:

kur:

“x” ir dažādās degvielas un enerģija, kas ietilpst šīs direktīvas darbības jomā un ir noteiktas nākamajā tabulā;

“SEGix” ir šīs direktīvas darbības jomā ietilpstošas degvielas “x” vai enerģijas gadā pārdotā daudzuma siltumnīcefekta gāzu intensitāte, izteikta g CO2 ekv./MJ. Izmantojamas fosilo degvielu vērtības, kas sniegtas I pielikuma 2. daļas 5. punktā;

“MJx” ir piegādātās enerģijas kopējais daudzums, pārrēķināts no degvielas “x” paziņotajiem daudzumiem un izteikts megadžoulos.

b) Patēriņa dati

Vērtības aprēķinā izmanto tabulā norādītos patēriņa datus.







Degviela Enerģijas patēriņš (MJ) Avots dīzeļdegviela 7 894 969 × 106 Dati, ko dalībvalstis 2010. gadā ziņoja UNFCCC neautoceļu tehnikas gāzeļļa 240 763 × 106 benzīns 3 844 356 × 106 LPG 217 563 × 106 CNG 51 037 × 106

Siltumnīcefekta gāzu intensitāte

Degvielas pamatstandarts 2010. gadam ir 94,1 g CO2 ekv./MJ.









III PIELIKUMS

DALĪBVALSTU ZIŅOJUMI KOMISIJAI

▼M1

1. Dalībvalstīm jāziņo 3. punktā uzskaitītie dati. Minētie dati jāpaziņo par visu degvielu un enerģiju, kas laista tirgū attiecīgajā dalībvalstī. Ja ar fosilajām degvielām tiek sajauktas vairākas biodegvielas, jānorāda dati par katru biodegvielu.

▼B

2. Šā pielikuma 3. punktā uzskaitītie dati jāpaziņo atsevišķi par degvielu vai enerģiju, ko piegādātāji ir laiduši tirgū attiecīgajā dalībvalstī (tostarp koppiegādātāji, kas darbojas vienā dalībvalstī).

3. Par katru degvielu un enerģiju dalībvalstīm jāpaziņo Komisijai šādi dati, kas agregēti saskaņā ar 2. punktu un atbilst I pielikuma definīcijām:

a) degvielas vai enerģijas veids;

b) degvielas vai elektroenerģijas apjoms vai daudzums;

c) siltumnīcefekta gāzu intensitāte;

d) AES.

▼M1 —————

▼B









IV PIELIKUMS

INFORMĀCIJAS ZIŅOŠANAS VEIDNE ZIŅOTO DATU SASKANĪBAS NODROŠINĀŠANAI







Degviela – viens piegādātājs Ieraksts Kopīga ziņošana (JĀ/NĒ) Valsts Piegād.1 Degvielas veids7 Degvielas KN kods7 Daudzums2 Vidējā SEG intensitāte Augšp. emisiju samazin.5 Samazin. sal. ar 2010. gada vid. rād. litros pēc enerģijas satura 1 KN kods SEG intensitāte4 Izejviela KN kods SEG intensitāte4 ilgtspējīga (JĀ/NĒ) Komponents F.1 (fosilās degvielas komponents) Komponents B.1 (biodegvielas komponents) Komponents F.n (fosilās degvielas komponents) Komponents B.m (biodegvielas komponents) k KN kods2 SEG intensitāte4 Izejviela KN kods2 SEG intensitāte4 ilgtspējīga (JĀ/NĒ) Komponents F.1 (fosilās degvielas komponents) Komponents B.1 (biodegvielas komponents) Komponents F.n (fosilās degvielas komponents) Komponents B.m (biodegvielas komponents)







Degviela – koppiegādātāji Ieraksts Kopīga ziņošana (JĀ/NĒ) Valsts Piegād.1 Degvielas veids7 Degvielas KN kods7 Daudzums2 Vidējā SEG intensitāte Augšp. emisiju samazin.5 Samazin. sal. ar 2010. gada vid. rād. litros pēc enerģijas satura I JĀ JĀ Starpsumma KN kods SEG intensitāte4 Izejviela KN kods SEG intensitāte4 ilgtspējīga (JĀ/NĒ) Komponents F.1 (fosilās degvielas komponents) Komponents B.1 (biodegvielas komponents) Komponents F.n (fosilās degvielas komponents) Komponents B.m (biodegvielas komponents) x JĀ JĀ Starpsumma KN kods2 SEG intensitāte4 Izejviela KN kods2 SEG intensitāte4 ilgtspējīga (JĀ/NĒ) Komponents F.1 (fosilās degvielas komponents) Komponents B.1 (biodegvielas komponents) Komponents F.n (fosilās degvielas komponents) Komponents B.m (biodegvielas komponents)







Elektroenerģija Kopīga ziņošana Valsts Piegādātājs1 Enerģijas veids7 Daudzums6 SEG intensitāte Samazin. sal. ar 2010. gada vid. rād. pēc enerģijas satura NĒ







Kopīgo piegādātāju informācija Valsts Piegādātājs1 Enerģijas veids7 Daudzums6 SEG intensitāte Samazin. sal. ar 2010. gada vid. rād. pēc enerģijas satura JĀ JĀ Starpsumma

▼M1 —————

▼B







Kopējā paziņotā enerģija un emisiju samazinājums katrā dalībvalstī Apjoms (pēc enerģijas)10 SEG intensitāte Samazin. sal. ar 2010. gada vid. rād.

Piezīmes par formātu

Piegādātāja ziņojuma veidne ir identiska dalībvalsts ziņojuma veidnei.

Ieēnotās šūnas nav jāaizpilda.

1. Piegādātāja identifikācijas numurs ir definēts I pielikuma 1. daļas 3. punkta a) apakšpunktā.

2. Degvielas daudzums ir definēts I pielikuma 1. daļas 3. punkta c) apakšpunktā.

3. Amerikas Naftas institūta (API) blīvums ir definēts ASTM testēšanas metodē D287.

4. Siltumnīcefekta gāzu intensitāte ir definēta I pielikuma 1. daļas 3. punkta e) apakšpunktā.

5. AES ir definēts I pielikuma 1. daļas 3. punkta d) apakšpunktā. Ziņošanas specifikācijas ir noteiktas I pielikuma 2. daļas 1. punktā.

6. Elektroenerģijas daudzums ir noteikts I pielikuma 2. daļas 6. punktā.

7. Degvielu veidi un atbilstīgie KN kodi ir noteikti I pielikuma 1. daļas 3. punkta b) apakšpunktā.

▼M1 —————

▼B

10. Kopējais patērētās enerģijas daudzums (degviela un elektrība).